stanford-oval/wikipedia huggingface dataset:
Dhirubhai Ambani

| Dhirubhai Ambhani> Dhirajlal Hirachand Ambani |
| --- | --- |
 Dhirubhai Ambani Intian postimerkissä vuonna 2002.
Henkilötiedot
Syntynyt: 28. joulukuuta 1932 Chorwad, Junagadh, Brittiläinen Intia
Kuollut: 6. heinäkuuta 2002 (69 vuotta) Mumbai, Maharashtra, Intia
Kansalaisuus:  Intia
Muut tiedot
Tunnustukset:  Padma Vibhushan
Yritys:  Reliance Industries
Asema:  perustaja
Puoliso:  Kokila Dhirubhai Ambani
Lapset:  4
Dhirajlal Hirachand ”Dhirubhai” Ambani (gudžaratiksi ધીરજલાલ હિરાચંદ "ધીરૂભાઈ" અંબાણી, Dhīrajalāl Hirācaṃd ”Dhīrūbhāī” Aṃbāṇī; 28. joulukuuta 1932 Chorwad, Junagadh, Brittiläinen Intia – 6. heinäkuuta 2002 Mumbai, Maharashtra, Intia) oli intialainen liikemies, joka perusti Reliance Industriesin. Hän vei Reliancen pörssiin vuonna 1977, ja siitä tuli ensimmäinen yksityisomistuksessa oleva intialainen yhtiö Fortune 500 -listalla. Vuonna 2016 hänet palkittiin postuumisti Padma Vibhushanilla, Intian toiseksi korkeimmalla siviilipalkinnolla panoksestaan kauppaan ja teollisuuteen.
Ambani oli naimisissa ja hänellä oli neljä lasta, mukaan lukien Mukesh Ambani.
Da Capo (albumi)

| Da Capo Love |
| --- | --- | --- |

Studioalbumin tiedot
 Äänitetty : RCA -studiot, Hollywood, heinäkuu, syys -lokakuu 1966
 Julkaistu: marraskuussa 1966
 Tuottaja(t): Paul Rotchild, Jac Holtzman
 Tyylilaji: psykedeelinen rock, kamaripop
 Kesto: 35.54
 Levy-yhtiö: Elektra
Loven muut studioalbumit
| Love 1966 | Da Capo 1966 | Forever Changes 1967 |
Da Capo on yhdysvaltalaisen psykedeelisen rockyhtye Loven toinen studioalbumi, joka julkaistiin loppuvuodesta 1966.
Albumi erottuu yhtyeen tuotannosta kappaleen ”Revelation” ansiosta, sillä se kestää melkein 19 minuuttia ja täyttää koko albumin B-puolen. Lisäksi albumi sisältää yhtyeen kaupallisesti menestyneimmän singlen, proto-punk -kappaleen ”7 and 7 Is”, joka nousi Billboard Hot 100 -singlelistan sijalle 33.
Albumi nousi Yhdysvaltain albumilistalla parhaimmillaan sijalle 80. huhtikuussa 1967, pysytellen listalla kaikkiaan 11 viikkoa.
Vaikka albumi on jäänyt hieman yhtyeen seuraavan albumin, Forever Changesin varjoon, se on myös saanut osakseen arvostusta niin kriitikoilta kuin muusikoilta. Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Kuuluisa rock-muusikko Alice Cooper on maininnut albumin yhdeksi suosikeistaan.
Kappaleet

Kaikki kappaleet kirjoittanut Arthur Lee, ellei toisin mainita.
A-puoli
Stephanie Knows Who – 2.33
Orange Skies – 2.49 (säv. Bryan MacLean)
¡Que Vida! – 3.37
7 and 7 Is – 2.15
The Castle – 3.00
She Comes in Colors – 2.43
B-puoli
Revelation – 18.57 (säv. Lee, MacLean, Johnny Echols, Ken Forssi)
Kokoonpano

Arthur Lee – laulu, huuliharppu, kitara, rummut, lyömäsoittimet
Bryan MacLean – rytmikitara, laulu
Johnny Echols – kitara, laulu kappaleessa ”Revelation”
Ken Forssi – bassokitara
Alban "Snoopy" Pfisterer – urut, cembalo, rummut kappaleessa ”7 and 7 Is”
Michael Stuart – rummut, lyömäsoittimet
Tjay Cantrelli – saksofoni, huilu
Da 5 Bloods

| Da 5 Bloods |
| --- | --- |

Ohjaaja:  Spike Lee
Käsikirjoittaja:   Danny Bilson  Paul De Meo  Kevin Willmott  Spike Lee 
Tuottaja:   Jon Kilik  Spike Lee  Beatriz Levin  Lloyd Levin 
Säveltäjä:  Terence Blanchard
Kuvaaja:  Newton Thomas Sigel
Pääosat:   Delroy Lindo  Jonathan Majors  Clarke Peters  Norm Lewis  Isiah Whitlock Jr.  Mélanie Thierry  Paul Walter Hauser  Jasper Pääkkönen  Jean Reno  Chadwick Boseman 
Valmistustiedot
Valmistusmaa:  Yhdysvallat
Tuotantoyhtiö:  40 Acres and a Mule Filmworks
Levittäjä:  Netflix
Ensi-ilta:   2020-06-1212. kesäkuuta 2020  
Kesto:  154 minuuttia
Alkuperäiskieli:  englanti
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Da 5 Bloods on vuonna 2020 ensi-iltansa saanut yhdysvaltalainen sotadraamaelokuva, jonka on ohjannut Spike Lee. Sen pääosissa ovat Delroy Lindo, Jonathan Majors, Clarke Peters, Norm Lewis, Isiah Whitlock Jr., Mélanie Thierry, Paul Walter Hauser, Jasper Pääkkönen, Jean Reno ja Chadwick Boseman. Elokuva kertoo neljästä afroamerikkalaisesta Vietnamin sodan veteraanista, jotka palaavat Vietnamiin vuosikymmenten jälkeen.
Da 5 Bloods sai ensi-iltansa 12. kesäkuuta 2020 tilausvideopalvelu Netflixissä.
Rooleissa

| 0 | 1 | 2 |
| --- | --- | --- |
|  Delroy Lindo  | … |  Paul   |
|  Jonathan Majors  | … |  David   |
|  Clarke Peters  | … |  Otis   |
|  Norm Lewis  | … |  Eddie   |
|  Isiah Whitlock Jr.  | … |  Melvin   |
|  Mélanie Thierry  | … |  Hedy   |
|  Paul Walter Hauser  | … |  Simon   |
|  Jasper Pääkkönen  | … |  Seppo   |
|  Jean Reno  | … |  Desroche   |
|  Chadwick Boseman  | … |  Norman   |
Arvosteluja

| 0 | 1 | 2 |
| --- | --- | --- |
Helsingin Sanomat Juho Typpö: 
Hufvudstadsbladet Krister Uggeldahl:
Derby (täsmennyssivu)

Derby viittaa yleensä brittiläiseen Derbyn kaupunkiin. Se voi tarkoittaa myös seuraavia asioita:
Australia
Derby (Tasmania)
Derby (Länsi-Australia)
Etelä-Afrikka
Derby (Etelä-Afrikka)
Yhdysvallat
Derby (Colorado)
Derby (Connecticut)
Derby (Illinois)
Derby (Indiana)
Derby (Iowa)
Derby (Kansas)
Derby (New York)
Derby (Vermont)
Kanada
Derby (Brittiläinen Kolumbia)
Jane Derby (1895–1965), yhdysvaltalainen muotisuunnittelija
Clive Derby-Lewis (1936–2016), eteläafrikkalainen poliitikko
Derby County FC, englantilainen jalkapalloseura
Derby, 3- ja 4-vuotiaiden hevosten ikäluokkakilpailu
Suuri Suomalainen Derby, 4-vuotiaiden lämminveristen ravihevosten ikäluokkakilpailu
Finnderby, este- ja kenttäratsastuskilpailu
Kentucky Derby, yhdysvaltalainen laukkakilpailu
Derby-ottelu, kilpailevien jalkapalloseurojen välinen ottelu
Roller derby, yhdysvaltalainen kontaktiurheilulaji
Derby-kenkä, miesten kenkämalli
Royal Crown Derby, englantilainen posliinitehdas
Volkswagen Derby, vuosina 1977–1985 valmistettu henkilöautomalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Derby”, voi hakea sivunnimihaulla, laajalla sivunnimihaulla tai tekstihaulla.
Derby Sketching Club

Derby Sketching Clubin jäsenen A J Keenen teos vuodelta 1894.
Derby Sketching Club on Keski-Englannin Derbyssä toimiva taideseura.
Seuran perustivat vuonna 1887 innokkaat ja lahjakkaat nuoret taiteilijat, jotka halusivat harjoittaa kuvataidetta yhdessä. Vuosimaksuksi sovittiin kaksi ja puoli shillinkiä. Seura järjesti ensimmäisen näyttelynsä vuonna 1889. Näyttelyn yhteydessä pidettiin myös konsertti, ja sinne kutsuttiin paikkakunnan merkkihenkilöt.
Seuraan on vuosien varrella kuulunut kuuluisia taiteilijoita kuten Ernest Townsend ja Harold Gresley. Sen toiminta oli aktiivista maailmansotien aikana ja niiden välissä. 1940-luvulla paikallinen taiteidenkeräilijä Alfred E. Goodey hankki laajan kokoelman Derby-aiheista taidetta. Monet teoksista olivat seuran jäsenten tuotantoa. Goodey lahjoitti kokoelmansa Derbyn kaupunginmuseolle.
Seura on toiminut useissa eri huoneistossa ympäri Derbyn kaupunkia. Se oli pitkään pelkästään miesten yhdistys, se on hyväksynyt naisia jäsenikseen vasta vuodesta 1966 alkaen. Vuonna 1999 seurassa oli kaikkiaan noin sata jäsentä.
Nykyisin seura järjestää viikoittain tilaisuksia, joissa voi maalata tai piirtää elävää mallia. Lisäksi seuralla on muotokuvaryhmä. Varsinaisissa klubikokoontumisissa perjantaisin on vuorotellen asetelmia, mallipiirustusta tai työnäytöksiä.
David Wilhelm af Grubbens

David Wilhelm af Grubbens (17. heinäkuuta 1824 Lofö, Ruotsi – 6. maaliskuuta 1903 Tammela) oli ruotsalaissyntyinen insinööri joka saapui opettajaksi Mustialan maanviljelysopistoon. Hän opetti maanmittausta sekä toimi opiston navetan esimiehenä. Kirjallisessa tuotannossaan af Grubbens käytti nimimerkkejä -bb-, D.W., D.W.G., Gbb ja Min-Penna.
1860-luvulla af Grubbens osti Tammelan kirkonkylästä pienen maatilan jossa hän asui taloutta hoitaneen sisarensa Wilhelmina (Minna) Maria Elisabeth Chiewitzin kanssa. Minna Chiewitz oli arkkitehti Georg Theodor von Chiewitzin leski. Tilanpidon ohella af Grubbens kävi kävi kartoittamassa lähiseudun maatilojen uudisraivauksia. Hänellä oli myös arkkitehti von Chiewitzin suunnittelema pieni kesähuvila Lunkinjärven saaressa.
Af Grubbensin kirjalliseen tuotantoon kuului näytelmä ja kaksi runokokoelmaa.
Teoksia

Katovuosien syistä, estämisestä ja helpoimmasta kärsimisestä. Suomen talousseuran kirjaisia kansalle 4.   Turku 1870
En fiskarfärd i Tawastland. Lustspel i en akt med kupletter.  Näytelmä, esitetty Mustialassa 25. maaliskuuta 1873
Min penna : några blad från en flerårig samling verser, af D. W. G.  Helsingfors 1878
På fantasiens vingar : fortsättning af "Min penna", af D. W. G.   Helsingfors 1886
Damien Monier

| Damien Monier |
| --- | --- |
 Damien Monier
Henkilötiedot
Syntynyt: 27. elokuuta 1982 (ikä 42)
Kansalaisuus:   Ranska
Pyöräilijä
Pituus:  188 cm
Paino:  71 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2004–2012 2013–2017 2018–2022:  Cofidis Bridgestone Anchor Aisan Racing Team
Suurimmat voitot
 Italian ympäriajo, etappi 
 Tiedot päivitetty: 10. tammikuuta 2024 
Damien Monier (s. 27. elokuuta 1982 Clermont-Ferrand, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2003 ja edusti samaa joukkueetta ammattilaisena 2004–2012. Kausilla 2013–2017 hän kilpaili Bridgestone Anchor -joukkueessa ja viimeisinä ammattilaisvuosinaan 2018–2022 Aisan Racing Teamissa.
Monier on kilpaillut myös ratapyöräilyssä, jossa hän on voittanut Ranskan-mestaruuden takaa-ajossa 2005 ja 2008. Maantiepyöräilyssä hän saavutti ammattilaisuransa ensimmäisen voiton Italian ympäriajossa 2010. Hän kuului 17. etapilla 19 pyöräilijän kärkiryhmään, ja karkasi viimeisillä kilometreillä yksinäiseen irtiottoon voittaen osuuden 36 sekunnin erolla Danilo Hondoon. Hän voitti kolmannen etapin Tour international de Constantine -kilpailussa 2014. Hän voitti Tour Cycliste International de la Guadeloupen kokonaiskilpailun ja aika-ajoetapin 8b vuonna 2016. Hän voitti Tour de Kumano -kilpailun kolmannen etapin ja pistekilpailun 2017.
Damien Renard

| Mitalit | Mitalit | Mitalit |  |
| --- | --- | --- | --- |
|  Damien Renard Olomoucin MM-kilpailuissa 2008 |  Damien Renard Olomoucin MM-kilpailuissa 2008 |  Damien Renard Olomoucin MM-kilpailuissa 2008 |  |
Maa:   Ranska
Miesten suunnistus
| MM-kilpailut  | MM-kilpailut  | MM-kilpailut  |  |
|  Hopeaa | Aichi 2005 | viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Otepää 2006 | viesti |  |
Damien Renard (s. 20. helmikuuta 1980) on ranskalainen suunnistaja. Seuratasolla hän edustaa norjalaista Kristiansand OK:ta. Vuoteen 2007 saakka hän edusti ruotsalaista OK Denselniä.
Renard voitti Park World Tourin osakilpailun vuonna 2002 Materassa Italiassa. Samana vuonna hän voitti maailmancupin osakilpailun sprintissä. Aichin MM-kilpailuissa 2005 Renard voitti viestihopeaa joukkuetovereinaan François Gonon ja Thierry Gueorgiou. Otepään EM-kilpailuissa 2006 hän voitti hopeaa viestissä.
Renard voitti Jukolan viestin vuonna 2009 Kristiansand OK:n joukkueessa. Tiomilan hän voitti vuonna 2008.
Costo

| Costo Oy |
| --- | --- |

Tunnuslause:  “Supporting the planet”
Yritysmuoto:  osakeyhtiö
Perustettu:  2006
Avainhenkilöt:  Anders Bengs, Hannes Bengs, Lauri Köngäs-Eskandari, Jukka Pesola
Kotipaikka:  Helsinki, Suomi
Toimiala:  asusteiden valmistus ja verkkokauppa
Tuotteet:  hatut, pipot, reput, solmiot ym. asusteet
Liikevaihto:  1,1 milj. € (2017)
Henkilöstö:  8
Kotisivu:  https://www.costo.fi/
Infobox OKVirheellinen NIMI-arvo: 
Costo on suomalainen tekstiilialan yritys ja tuotemerkki, joka valmistaa asusteita huonekalu- ja muotiteollisuuden ylijäämäkankaista. Costo on tullut tunnetuksi etenkin värikkäistä tupsullisista ”Kombai”-hatuistaan.  Yrityksellä on Pure Waste Textiles -firman kanssa yhteinen Concept Store Helsingissä Yrjönkadulla.
Yrityksen syntyvaiheita

Coston perusti vuonna 2006 joukko vastavalmistuneita käsityön ja vaatesuunnittelun opiskelijoita, jotka ryhtyivät toteuttamaan ideaansa valmistaa hattuja teollisen kangastuotannon kierrätetyistä ylijäämämateriaaleista. Pienestä 30 neliömetrin kellariompelimosta alkunsa saanut yritys hyödynsi aluksi materiaalina huonekaluliikkeistä hankittuja näytetilkkuja. Värikkäillä tupsuilla varustetut käsintehdyt hatut, jotka nimettiin Länsi-Papuan sademetsien Kombai-heimon mukaan, saavuttivat nopeasti suuren suosion. Kysynnän kasvaessa tuotanto siirrettiin aluksi Jyväskylään ja sittemmin Viroon.
Coston tuotemerkki on tullut tunnetuksi myös kansainvälisesti, ja yrityksen tuotteita myydään noin viiteentoista eri maahan.
Tuotekonsepti

Costo pyrkii tuotannossaan ekologisesti kestäviin ratkaisuihin ja ajattomaan tyyliin. Materiaaleina käytetään pääasiassa tanskalaisten ja italialaisten sisustuskangasvalmistajien ylijäämäkankaita ja -nahkoja sekä vuodesta 2013 eteenpäin myös Pure Wasten tuottamaa kierrätyspuuvillaa. 
Materiaalilaatujen, tekstuurien ja värien monipuolisuus on mahdollistanut yksilöllisten hattumallien ja uniikkien valmistuserien laajan variaation. Erilaisia hattutyyppejä on tuotannossa useita kymmeniä. Hattujen lisäksi Coston mallistoon kuuluu merinovillaisia neuletuotteita kuten pipoja sekä reppuja, solmioita ym. asusteita. Tuotteet valmistetaan alihankkijoilla joko Yli-Ullavassa, Sastamalassa tai Tallinnassa.
Costo ei ole pyrkinyt vetoamaan vain määritettyihin kohde- tai ikäryhmiin vaan on halunnut tarjota kestävää laatua kaikkien käyttöön.
Aiheesta muualla

Costo Oy:n kotisivut
Tupsullisesta Kombai-hatusta on tullut Coston klassikkotuote.
Cécile Renault

Cécile Renault, François Bonnevillen tekemä muotokuva.
Aimée-Cécile Renault (1774 – 17. kesäkuuta 1794 Pariisi) oli ranskalainen nainen, jota syytettiin aikomuksesta murhata vallankumousjohtaja Maximilien Robespierre toukokuussa 1794. Tapaus antoi tekosyyn terrorin kiihdyttämiselle.
Renault oli pariisilaisen paperintekijän tytär. Hän saapui illalla 23. toukokuussa 1794 Robespierren kotitalolle rue Saint-Honerélle ja pyysi päästä tämän puheille, mutta Robespierre ei ollut kotona. Renault’lta löytyi ruumiintarkastuksessa kaksi kynäveistä. Hän sanoi halunneensa tavata Robespierren nähdäkseen ”miltä tyranni näyttää”. Ei ole varmaa, suunnitteliko hän todella surmaavansa Robespierren, mutta joka tapauksessa hän vihasi tasavaltaa. Hänet vietiin Conciergerien tutkintavankilaan. Mahdollisia rikostovereita ei alkuperäisessä tutkinnassa löytynyt, mutta yleisen turvallisuuden valiokunta kehitteli tapauksesta väitetyn ”ulkomaalaisten salaliiton” (tunnetaan myös ”punaisten paitojen juttuna”, Affaire des chemises rouges), johon yhdistettiin Jean-Marie Collot d’Herbois’n murhaa edellisenä iltana yrittänyt virkamies Henri Ladmiral, maanpaossa elänyt rojalistivakooja, paroni Jean Pierre de Batz, Renault’n perheenjäseniä sekä lukuisia muita pariisilaisia, joista pääosa toisiinsa liittymättömiä ja luultavasti myös viattomia. Robespierre hyödynsi ”murhayrityksen” hänelle tuomaa sankarinmainetta, mutta ei ilmeisesti osallistunut kuvitteellisen salaliiton keksimiseen.
Renault tuomittiin kuolemaan ja teloitettiin giljotiinilla 17. kesäkuuta yhdessä isänsä, veljensä ja tätinsä kanssa. Hänet haudattiin Pariisin Picpusin hautausmaalle. Ladmiralin ja Renault’n tapaukset saivat Robespierren kiihdyttämään poliittista terroria ja esittelemään kansalliskonventille kesäkuun alussa niin sanotun prairialkuun 22. päivän lain, joka poisti vallankumoustuomioistuimessa syytetyiltä kaiken oikeusturvan ja puolustautumismahdollisuudet. Vielä suoremmin ”ulkomaalaisten salaliitto” vaikutti 26. toukokuuta säädettyyn lakiin, jonka mukaan sodassa englantilaisia ja hannoverilaisia sotilaita ei enää otettaisi sotavangeiksi vaan ammuttaisiin saman tien.
Aiheesta muualla

Kuvia tai muita tiedostoja aiheesta Cécile Renault Wikimedia Commonsissa
David Willcocks

David Valentine Willcocks, Sir (30. joulukuuta 1919 Newquay, Cornwall – 17. syyskuuta 2015) oli brittiläinen kuoronjohtaja, urkuri ja pedagogi. Hän toimi vuosina 1929–1934 kuoropoikana Westminster Abbeyssa. Hän opiskeli Clifton Collegessa, Bristolissa vuosina 1934–1938 ja oli sitten urkustipendillä opiskelevana urkurina (organ scholar) King's Collegessa Cambridgen yliopistossa vuosina 1939–1940. Willcocks palveli toisessa maailmansodassa ja sai ansioistaan Military Crossin. Tämän jälkeen hän palasi King's Collegeen vuosiksi 1945–1947.
Willcocksista tuli opintojen jälkeen King's Collegen fellow, ja hänet nimitettiin lisäksi Cambridgen filharmonisen seuran johtoon. Hän työskenteli vuosina 1947–1950 Salisburyn ja vuosina 1950–1957 Worcesterin katedraalin urkurina. Hän toimi Worcesterin-aikoinaan lisäksi City of Birmingham Choirin johdossa ja kolmesti (1951, 1954, 1957) Three Choirs Festivalin pääkapellimestarina. Vuosina 1956–1974 Willcocks johti Bradford Festival Choral Societya, ja vuosina 1957–1974 hän oli King's Collegen musiikinjohtaja.
Willcocks on toiminut Cambridgessa yliopiston urkurina sekä luennoitsijana ja johtanut sen musiikkiseuraa. Vuosina 1960–1998 hän toimi Lontoon The Bach Choirin musiikillisena johtajana. Hän antoi sen kanssa Benjamin Brittenin War Requiemin monien maiden ensiesitykset. Hän on lisäksi muun muassa pitänyt konsertteja Uuden-Seelannin sinfoniaorkesterin kanssa.
Vuonna 1971 Willcocksista tuli Brittiläisen imperiumin ritarikunnan komentaja, ja vuonna 1977 hänet lyötiin ritariksi. Hän on saanut kunnianosoituksia lukuisilta yliopistoilta. Hän on tehnyt levytyksiä esimerkiksi The Bach Choirin, Englannin kamariorkesterin ja Academy of St Martin in the Fieldsin kanssa. Hänen joululauluista tekemiään kuorosovituksia käytetään laajalti. Hän oli Royal Academy of Musicin ja Royal Philharmonic Societyn kunniajäsen. Myös Willcocksin poika Jonathan on luonut uran musiikin alalla.
Aiheesta muualla

Allmusic.com: David Willcocks (englanniksi)
Bach-Cantatas.com: David Willcocks (Conductor) (englanniksi)
Diafounou Diongaga

| Diafounou Diongaga |
| --- | --- |
 Diafounou Diongaga
 Koordinaatit: 15°4′31″N, 10°52′44″W 
Valtio:  Mali
Alue:  Kayesin alue
Piiri:  Yélimanén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  192,3 km²
Väkiluku (2009):  9 700
Infobox OKVirheellinen NIMI-arvo: 
Diafounou Diongaga on maalaiskunta Kayesin alueen Yélimanén piirissä Malissa. Sen keskuskylä Diongaga sijaitsee lähellä Mauritanian rajaa 50 kilometriä Yélimanésta länteen. Kunnassa on 9 700 ja keskuskylässä 7 000 asukasta (vuonna 2009).
Diafounou Diongagan kunnan pinta-ala on 192,3 neliökilometriä. Se rajoittuu idässä Yélimanén piirin Diafounou Goryn, etelässä Marekaffon ja Konsigan ja lännessä Kayesin piirin Koussanén kuntiin sekä pohjoisessa Mauritaniaan. Alue on pinnanmuodostukseltaan lähinnä tasankoa. Vesistöjä ovat Kolimbiné ja sen sivujoki Térékolé, jotka muodostavat sadekauden jälkeen kuivuvia rämeitä. Seutu kuuluu Sahelin vyöhykkeeseen.
Kuntaan kuuluu 8 kylää. Asukkaat ovat etupäässä soninkeja. Lisäksi on fulbeja ja maureja. Vallitseva uskonto on islam.
Diongagan kautta kulkee Yélimanén ja Kayesin välinen päällystetty maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maissi ja maapähkinä. Tuotantoeläimiä ovat nauta, lammas, vuohi, aasi, hevonen ja siipikarja. Lisäksi harjoitetaan pienimuotoista kalastusta, käsityöammatteja ja kaupankäyntiä.
Palveluihin kuuluu viisi alakoulua, yläkoulu, lukutaitokeskus ja terveyskeskus apteekkeineen. Vesihuolto kattaa 99 prosenttia tarpeesta. Kunnassa on Malitelin ja Orangen matkapuhelinverkot, mutta ei sähköverkkoa.
David Schlemko

| David Schlemko |
| --- | --- |

Henkilötiedot
Syntynyt: 7. toukokuuta 1987 (ikä 37) Edmonton, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  86 kg
Seura
Seura:  Philadelphia Flyers
Sarja:  NHL
Pelaajaura
Pääsarjaura:  2007–
Aik. seurat:  Arizona Coyotes   Dallas Stars   Calgary Flames New Jersey Devils
David Schlemko (s. 7. toukokuuta 1987 Edmonton, Alberta, Kanada) on kanadalainen jääkiekkoilija, pelipaikaltaan puolustaja, joka pelaa NHL-seura Philadelphia Flyersissä.
Ura

Schlemko pelasi WHL-joukkue Medicine Hat Tigersissä vuosina 2004–2007. Joukkue voitti vuonna 2007 WHL:n mestaruuden. Schlemkoa ei varattu NHL:ään, mutta hän teki 19. heinäkuuta 2007 tulokassopimuksen Phoenix Coyotesin kanssa, mutta suurimman osan kaudesta hän pelasi kuitenkin CHL-joukkue Arizona Sundogsissa. Hän pelasi myös yhden ottelun AHL-seura San Antonio Rampagessa. NHL-debyyttinsä Schlemko teki kaudella 2008–2009, kun pelasi kolme ottelua ja sai yhden syöttöpisteen. Ensimmäisen NHL-maalinsa hän teki 14. marraskuuta 2009 Dallas Starsia vastaan ohittaessaan maalivahti Marty Trucon.
Työsulkukaudella 2012–2013 Schlemko pelasi Arizona Sundogsissa 14 ottelua, joissa teki kymmenen pistettä.
Kaudella 2014–2015 Arizona asetti Schlemkon waiver -listalle, josta Dallas Stars poimi hänet 3. tammikuuta 2015.
Tilastot

Käännös suomeksi
Dansk Melodi Grand Prix 2002

| Eurovision laulukilpailu 2002  Tanskan euroviisukarsinta> Dansk Melodi Grand Prix 2002 |
| --- | --- |
Päivämäärä:  9. helmikuuta 2002
Tapahtumapaikat:  Cirkusbygningen, Kööpenhamina
Juontaja(t):  Michael Carøe Signe Svendsen
Voittaja:  Malene Mortensen ”Vis mig hvem du er”
Tanska Eurovision laulukilpailussa Virallinen verkkosivusto 
 ◄ 2001  2004 ► 
Dansk Melodi Grand Prix 2002 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2002. Kilpailu pidettiin avoimena sävellyskilpailuna, johon lähetettiin 662 kappaletta. Lähetetyistä ehdotuksista valittiin kymmenen finalistia. Finaalikappaleiden nimet ja lauluntekijät julkaistiin 13. joulukuuta ja esittäjät 9. tammikuuta.
Finaali pidettiin 9. helmikuuta Cirkusbygningenissä Kööpenhaminassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät viisi kappaletta toiselle kierrokselle. Toisella kierroksella voittaja valittiin siten, että neljän Tanskan alueen puhelinäänten, koko maan tekstiviestiäänten sekä raatiäänten tulokset muutettiin pisteiksi kaavalla 12-10-8-6-4. Kilpailun voitti Malene Mortensen kappaleella "Vis mig hvem du er", joka käännettiin kansainvälistä Eurovision laulukilpailua varten englanniksi nimellä "Tell Me Who You Are". Finaalia seurasi 2 082 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Luna Park | "Sommerregn" | Jonas Bengtson, Lasse Drevsholt | Toinen kierros |
| 2 | U.F.O. | "Mon du falder ned" | Rune Braager, Kim Sandberg | Putosi |
| 3 | Jeanett Debb | "Medie show" | Jeanett Debb, Michael Holmberg, Dominic Gale | Putosi |
| 4 | Morten Fleck | "Alle dage er en fredag" | Morten Fleck | Toinen kierros |
| 5 | Neighbours | "Alt mellem himmel og jord" | Helge Engelbrecht, Tommy Rasmussen | Toinen kierros |
| 6 | Bjarne Langhoff | "Det' på tide" | Michael Kolster, Carsten Kolster | Putosi |
| 7 | Tine B. | "Helt derinde" | Tine Bjerggaard, Sune Kempf | Putosi |
| 8 | Mads Broe | "Aldrig min igen" | Nanna Kalinka Bjerke | Putosi |
| 9 | Pætur við Keldu | "Som en drøm" | Pætur við Keldu | Toinen kierros |
| 10 | Malene Mortensen | "Vis mig hvem du er" | Michael Ronson | Toinen kierros |
Tulos > Toinen kierros

| Numero | Artisti | Kappale | Pisteet | Sija |
| --- | --- | --- | --- | --- |
| 1 | Luna Park | "Sommerregn" | 52 | 3 |
| 2 | Morten Fleck | "Alle dage er en fredag" | 42 | 4 |
| 3 | Neighbours | "Alt mellem himmel og jord" | 52 | 2 |
| 4 | Pætur við Keldu | "Som en drøm" | 30 | 5 |
| 5 | Malene Mortensen | "Vis mig hvem du er" | 64 | 1 |
| Pistetaulukko> Numero | Pistetaulukko> Kappale | Pistetaulukko> Raatiäänet | Pistetaulukko> Jyllanti | Pistetaulukko> Fyn | Pistetaulukko> Sjælland | Pistetaulukko> Pääkaupunkialue | Pistetaulukko> Tekstiviestiäänestys | Pistetaulukko> Yht. |
| --- | --- | --- | --- | --- | --- | --- | --- | --- |
| 1 | "Sommerregn" | 10 | 8 | 8 | 8 | 8 | 10 | 52 |
| 2 | "Alle dage er en fredag" | 12 | 6 | 6 | 6 | 4 | 8 | 42 |
| 3 | "Alt mellem himmel og jord" | 6 | 10 | 10 | 10 | 10 | 6 | 52 |
| 4 | "Som en drøm" | 8 | 4 | 4 | 4 | 6 | 4 | 30 |
| 5 | "Vis mig hvem du er" | 4 | 12 | 12 | 12 | 12 | 12 | 64 |